**OFERTA DE FORMARE**

**PSIHOPEDAGOGICĂ ÎN VEDEREA CERTIFICĂRII COMPETENŢELOR**

**PENTRU PROFESIA DIDACTICĂ**

***Pentru absolvenți (curs postuniversitar)***

**Anul universitar 2019-2020, Nivelul I, curs postuniversitar**

Departamentul pentru Pregătirea Personalului Didactic (D.P.P.D), este specializat să asigure formarea psihopedagogică şi metodică a studenţilor şi absolvenţilor de învăţământ superior care optează pentru profesia didactică.

Conform Ordinului MEN nr. 3850/02.05.2017, art.1 absolvenţii de studii universitare care au acumulat un minimum de 30 de credite transferabile din programul de formare psihopedagogică, corespunzător nivelului I de certificare pentru profesia didactică, obţin certificatul de absolvire, nivelul I (iniţial), care le acordă dreptul să ocupe posturi didactice în învăţământul preuniversitar (antepreșcolar, preşcolar, primar şi gimnazial).

În anul universitar 2019-2020, D.P.P.D., ca departament de specialitate cu profil psihopedagogic, organizează programul de formare psihopedagogică în vederea certificării competenţelor pentru profesia didactică la nivelul I, în regim postuniversitar cu durata de **1 semestru**, pentru absolvenţii de studii universitare cu diplomă de licenţă sau, după caz, diplomă de absolvire a unei instituţii de învăţământ superior.

Înscrierea absolvenţilor de studii universitare de licenţă, se face la secretariatul D.P.P.D. în perioada, prin depunerea unui dosar personal care va conţine următoarele acte:

1. Fişă tip înscriere (obţinută de la Secretariatul Departamentului);
2. Diploma de licenţă sau diploma de absolvire (ori adeverinţa de absolvire a învăţământului superior pentru absolvenții din anul curent) sau diploma de absolvire programe postuniversitare (de minim 90 credite) sau diplomă programe de conversie profesională, conform Ordinului MEN nr. 4129/16.07.2018 – ***original+copie simplă (certificare la secretariat DPPD)***;
3. Foaia matricolă de la licență – ***original+copie simplă (certificare la secretariat DPPD)***;
4. Certificat de naştere şi de căsătorie (dacă este cazul) – copie simplă;
5. Buletin/carte de identitate – copie simplă
6. Adeverință medicală;
7. Chitanţa de plată a taxei de înmatriculare – plătită la caseria universităţii;
8. Adeverinţă de la locul de muncă (doar pentru cei care lucrează în învăţământ);
9. Dosar din plastic

Drepturile şi obligaţiile studentului (cursantului) precum şi raporturile acestuia cu universitatea se stabilesc prin contractul de studii încheiat cu instituţia academică. Programul de formare psihopedagogică în regimul cursurilor postuniversitare se realizează sub formă de module şi se organizează în perioada 15 octombrie 2019 – 12 februarie 2020.

Se pot înscrie pentru concursul de admitere la programul de formare psihopedagogică, la forma de învăţământ cu frecvenţă, studenţii şi absolvenţii studiilor universitare. Condițiile de înscriere sunt stabilite conform Ordinului MEN 4129/16.07.2018,

Admiterea la programele de formare psihopedagogică se face pe baza susţinerii unui interviu realizat în primele 2 săptămâni de curs.

Absolvenţii studiilor universitare de licenţă parcurg programul de formare psihopedagogică în regimul cursurilor postuniversitare cu taxă.

Taxa de studii, reprezentând contravaloarea activităţilor programului de formare psihopedagogică, se plăteşte în 4 rate, conform termenelor prevăzute în contract, iar chitanţele (în copie) se depun la secretariatul D.P.P.D.

Disciplinele promovate pe parcursul studiilor universitare cu credite obţinute anterior în cadrul programului de formare psihopedagogică, se recunosc, conform principiilor de transfer, recunoaştere şi acumulare a creditelor de studiu, pe baza foii matricole şi a unei cereri adresate conducerii departamentului.

Programul de formare psihopedagogică se finalizează cu examen de absolvire a nivelului I de certificare, examen care constă în elaborarea şi susţinerea unui portofoliu didactic. Portofoliul didactic este un pachet de documente care reflectă sintetic nivelul şi calitatea competenţelor dobândite de absolvenţi prin parcurgerea programului psihopedagogic.

Absolvenţilor programului de formare psihopedagogică li se eliberează certificat de absolvire a nivelului I de certificare pentru profesia didactică, pe baza cărora au dreptul să funcţioneze ca profesori în învăţământul preuniversitar (antepreșcolar, preşcolar, primar şi gimnazial), în specialitatea prevăzută de diploma de licenţă sau, după caz, diploma de absolvire a studiilor universitare.